Komisija je 9. rujna 2016. uputila zahtjev za dodatne informacije o nadzoru koji se provodi i njegovim rezultatima, na što je Austrija odgovorila 13. rujna 2016. Za razdoblje od 16. svibnja do 31. kolovoza 2016. Austrija je navela ukupan broj slučajeva u kojima je na temelju nadzora odbijen ulazak (233) te ukupan broj primljenih zahtjeva za azil (12 584).

Budući da prvo izvješće austrijskih tijela o primjeni Preporuke nije dostavljeno do predviđenog datuma (16. srpnja 2016.), Komisija je 12. kolovoza 2016. Austriji poslala podsjetnik.

Komisija je 13. svibnja 2016. zaprimila obavijest austrijskih tijela da će Austrija provesti Preporuku Vijeća te, u skladu s Preporukom, od 16. svibnja 2016. do 12. studenoga 2016. zadržati nadzor unutarnjih granica na austrijsko-mađarskoj i austrijsko-slovenskoj kopnenoj granici.

Vijeće je 12. svibnja 2016. na temelju prijedloga Komisije donijelo Provedbenu odluku o utvrđivanju Preporuke za privremeni nadzor unutarnjih granica u iznimnim okolnostima zbog kojih je ugroženo sveukupno funkcioniranje schengenskog prostora. To je prvi put da se primjenjuje zaštitni postupak iz članka 29. Uredbe (EU) 2016/399 Europskog parlamenta i Vijeća o Zakoniku Unije o pravilima kojima se uređuje kretanje osoba preko granica (Zakonik o schengenskim granicama).

Njemačka je 13. svibnja 2016. obavijestila Komisiju da će provesti Preporuku Vijeća te da će do 12. studenoga 2016. zadržati nadzor unutarnjih granica na relevantnim dijelovima kopnene granice.

Budući da prvo izvješće njemačkih tijela o primjeni Preporuke nije dostavljeno do predviđenog datuma (12. srpnja 2016.), Komisija je 12. kolovoza 2016. Njemačkoj poslala podsjetnik.

Komisija je 23. kolovoza 2016. primila prvi dopis njemačkih tijela, u kojem su navedene informacije o povećanim aktivnostima krijumčarenja zbog promijenjenog i intenzivnijeg upravljanja granicama na zapadnobalkanskoj ruti. Njemačka je posebno istaknula broj od otprilike 115 000 državljana trećih zemalja zabilježenih na njemačko-austrijskoj kopnenoj granici u razdoblju od siječnja do srpnja 2016. koji nisu ispunjavali uvjete za ulazak iz članka 6. Zakonika o schengenskim granicama.

Njemačka tijela objasnila su sustav nadzora koji se provodi i koji se sastoji od naizmjeničnog fiksnog i mobilnog nadzora. Izvijestila su o dobroj suradnji nacionalne policije i graničnih tijela s policijom i graničnim tijelima drugih država članica schengenskog područja, čime se osigurava da učinak na prekogranični promet bude ograničen na apsolutni potrebni minimum te se jamči sigurnost na cestama tijekom nadzora. Na kraju, potvrđeno je da se redovito provodi ispitivanje opsega i intenziteta provjera, koje ostaju ograničene na potrebnu razinu.

Komisija je 12. rujna 2016. uputila zahtjev za dodatne informacije o nadzoru koji se provodi i njegovim rezultatima, na što je Njemačka odgovorila 14. rujna 2016. Njemačka je za razdoblje od 12. svibnja do 31. srpnja 2016. navela ukupan broj slučajeva u kojima je na temelju nadzora odbijen ulazak (3 077), a za razdoblje od 12. svibnja do 31. kolovoza 2016. ukupan broj primljenih zahtjeva za azil (66 919).

Danska

Danska je 1. lipnja 2016. dostavila obavijest da će provoditi Preporuku Vijeća od 12. svibnja te do 12. studenoga 2016. zadržati nadzor unutarnjih granica u svim danskim lukama koje imaju trajektnu vezu s Njemačkom i na dansko-njemačkoj kopnenoj granici.

Budući da prvo izvješće danskih tijela o primjeni Preporuke nije dostavljeno do predviđenog datuma (12. srpnja 2016.), Komisija je 12. kolovoza 2016. Danskoj poslala podsjetnik. Danska je vlada 7. rujna 2016. obavijestila Komisiju da se trenutačni nadzor granice s Njemačkom smatra proporcionalnim u pogledu opsega, učestalosti, mjesta i vremena te je ograničen na ono što je neophodno za odgovor na ozbiljnu prijetnju i za zaštitu javne politike i unutarnje sigurnosti u Danskoj. Danska je obavijestila Komisiju i da smatra kako u ovoj fazi nema temelja za ukidanje ili ublažavanje postojećeg nadzora granice s Njemačkom.

Komisija je zatim 12. rujna 2016. danskim tijelima uputila zahtjev za dodatne informacije o nadzoru koji se provodi i njegovim rezultatima, na što je Danska odgovorila 14. rujna 2016. Za razdoblje od 12. svibnja do 11. rujna Danska je dostavila ukupan broj provjerenih osoba (1 074 406), ukupan broj slučajeva u kojima je na temelju nadzora odbijen ulazak (1 088) i ukupan broj primljenih zahtjeva za azil (1 489), uz posebno naveden broj zahtjeva podnesenih na unutarnjim granicama gdje se provodi nadzor (747).

Švedska

Švedska je 2. lipnja 2016. dostavila obavijest da će provoditi Preporuku Vijeća od 12. svibnja te od 8. lipnja 2016. zadržati nadzor unutarnjih granica na relevantnim dijelovima granice, odnosno na mostu Öresund i u lukama Trelleborg, Malmö i Helsingborg u policijskom okrugu Jug te u luci Gothenburg u policijskom okrugu Zapad.

Švedska je Komisiji 11. kolovoza 2016. poslala prvo izvješće o provedbi Preporuke Vijeća. U tom je izvješću Švedska potvrdila da se nadzor granica uveden u skladu s Preporukom provodi strogo na osnovi nužnosti i proporcionalnosti s obzirom na ozbiljnu prijetnju zbog koje je to potrebno i posebne značajke svakog dijela granice. Švedska je obavijestila Komisiju da broj provedenih provjera osoba varira od 10 % do 95 % svih osoba koje prolaze određenim unutarnjim graničnim prijelazom. Švedska je izvijestila i da učestalost i intenzitet provjera variraju ovisno o lokaciji. Na mostu Öresund, primjerice, provjere se provode u bilo koje vrijeme jer je most otvoren za promet 24 sata dnevno; u lukama se provjere vrše za svaki dolazak plovila i podupiru se obavještajnim podacima. Konačno, Švedska je potvrdila da redovito preispituje nužnost, učestalost, mjesto i vrijeme kontrola, u skladu s Preporukom Vijeća.

Komisija je 24. kolovoza 2016. od švedskih tijela zatražila dodatne informacije i brojke povezane s nadzorom koji se provodi i njegovim rezultatima, na što je Švedska odgovorila 1. i 13. rujna 2016. Za razdoblje od 8. lipnja do kraja kolovoza 2016. Švedska je dostavila procjenu ukupnog broja provjerenih osoba (3 000 000), ukupan broj slučajeva u kojima je na temelju nadzora odbijen ulazak (640) i ukupan broj primljenih zahtjeva za azil (6 097), uz posebno naveden broj zahtjeva podnesenih na unutarnjim granicama gdje se provodi nadzor (166).

Norveška

Norveška je 10. lipnja 2016. dostavila obavijest da će provesti Preporuku Vijeća od 12. svibnja te da će do 12. studenoga 2016. zadržati nadzor unutarnjih granica na relevantnim dijelovima granice.

Budući da prvo izvješće norveških tijela o primjeni Preporuke nije dostavljeno do predviđenog datuma (12. srpnja 2016.), Komisija je 12. kolovoza 2016. Norveškoj poslala podsjetnik.

Norveška su tijela 8. rujna 2016. Komisiji poslala takvo izvješće. Norveška je obavijestila Komisiju da je usmjereni nadzor granica ograničen na ono što je neophodno za odgovor na ozbiljnu prijetnju te za zaštitu javne politike i unutarnje sigurnosti. Provjere osoba provode se u Oslu te u Istočnom, Jugoistočnom i Zapadnom policijskom okrugu, gdje se nalaze luke koje imaju trajektnu vezu sa Švedskom, Danskom i Njemačkom. U skladu s operativnom naredbom Uprave za nacionalnu policiju, policijske su snage prisutne tijekom svih dolazaka trajekata, a nadzor granica prilagođen posebnim značajkama svake trajektne veze provodi se na temelju obavještajnih podataka. Norveška redovito preispituje nužnost, učestalost, mjesto i vrijeme svojih kontrola.

Komisija je 12. rujna 2016. od norveških tijela zatražila dodatne informacije i brojke povezane s nadzorom koji se provodi i njegovim rezultatima, na što je Norveška odgovorila 13. rujna 2016. Za razdoblje od 12. svibnja do 11. rujna 2016. Norveška je dostavila ukupan broj slučajeva u kojima je na temelju nadzora odbijen ulazak (14) i ukupan broj primljenih zahtjeva za azil (1 088), uz posebno naveden broj zahtjeva podnesenih na unutarnjim granicama gdje se provodi nadzor (2).

3. REZULTATI